Oznámenie Komisie Európskemu parlamentu podľa článku 251 odsek 2 druhý pododsek Zmluvy o ES o spoločného stanoviska Rady k prijatiu smernice Európskeho Parlamentu a Rady o licencii riadiaceho letovej prevádzky Spoločenstva /* KOM/2005/0574 v konečnom znení - COD 2004/0146 */





[pic] | KOMISIA EURÓPSKYCH SPOLOČENSTIEV | Brusel, 15.11.2005 KOM(2005) 574 v konečnom znení 2004/0146 (COD) OZNÁMENIE KOMISIE EURÓPSKEMU PARLAMENTU podľa článku 251 odsek 2 druhý pododsek Zmluvy o ES o spoločného stanoviska Rady k prijatiu smernice Európskeho parlamentu a Rady o licencii riadiaceho letovej prevádzky Spoločenstva 2004/0146 (COD) OZNÁMENIE KOMISIE EURÓPSKEMU PARLAMENTU podľa článku 251 odsek 2 druhý pododsek Zmluvy o ES o spoločného stanoviska Rady k prijatiu smernice Európskeho parlamentu a Rady o licencii riadiaceho letovej prevádzky Spoločenstva (Text s významom pre EHP) 1. CHRONOLÓGIA Dátum doručenia návrhu EP a Rade (dokument KOM(2004) 473 konečná verzia - 2004/0146 (COD): | 12.7.2004 | Dátum stanoviska Európskeho hospodárskeho a sociálneho výboru: | 9.3.2005 | Dátum stanoviska Európskeho parlamentu, prvé čítanie: | 8.3.2005 | Dátum doručenia zmeneného a doplneného návrhu: (dokument COM(2005)293 konečné znenie) | 24.6.2005 | Dátum prijatia spoločného stanoviska : | 14.11.2005 | 2. CIEĽ NÁVRHU KOMISIE Jedným z kľúčových prvkov balíka jednotného vzdušného priestoru je návrh Komisie na smernicu Európskeho parlamentu a Rady o licencii riadiaceho letovej prevádzky Spoločenstva. Licenciou sa prispieva k uznaniu osobitných právomocí riadiacich letovej prevádzky na úrovni Spoločenstva. Veľké a zosúladené kompetencie sú zároveň súčasťou širšej bezpečnostnej politiky Spoločenstva a prispejú k pružnejšej organizácii pracovníkov, najmä pokiaľ ide o cezhraničné poskytovanie služieb a zriadenie a riadenie funkčných blokov leteckého priestoru. 3. KOMENTÁRE K SPOLOČNÉMU STANOVISKU Znenie spoločného stanoviska nielen ustanovuje súčasné stanovisko Rady ale tiež zahŕňa časť zmien a doplnení z prvého čítania v Parlamente. Tento text naozaj odráža diskusie medzi inštitúciami, ktoré umožnili identifikovať kompromisné znenie. V spoločnom stanovisku Rady bol návrh Komisie podrobený mnohým zmenám a doplneniam. Komisia zastáva názor, že tieto zmeny a doplnenia nemenia ciele jej návrhu. Väčšina týchto zmien je formálna a vedie k nahradeniu slov, slovných spojení a článkov. Článok 7 návrhu sa rozdelil na dva články 6 a 7, čo takisto viedlo k preskupeniu článkov bez toho, aby sa zmenil ich obsah. Iné zmeny a doplnenia zavádzajú technické zmeny, niekedy sa objasňujú alebo v mnohých prípadoch podrobne rozvádzajú procedurálne otázky. Tieto zmeny sú vysvetlené najmä dlhou tradíciou v civilnom letectve formulovať podrobne nariadenia. Niekoľko členských štátov zastávalo názor, že nariadenie by bolo najvhodnejším nástrojom, ktorý sa zaoberá udeľovaním licencií. Najlepším príkladom je príloha I, ktorá podrobne uvádza špecifikácie, ktoré sa majú doplniť do licencie a farbu a kvalitu papiera, ktorý sa má použiť. Niektoré zmeny a doplnenia spoločného stanoviska podporil Parlament v prvom čítaní a Komisia jeho návrh preto zmenila a doplnila. Príkladom takejto zmeny a doplnenia je požiadavka v článku 3 oddeliť vnútroštátne dozorné orgány nielen od poskytovateľov školení (ako sa uvádza v návrhu Komisie), ale tiež od poskytovateľov letovej navigačnej služby. Počet podstatných zmien, ktoré zaviedla Rada je obmedzený a tieto zmeny sa považujú za zosúladené s cieľmi pôvodného návrhu Komisie a jeho zmeneného a doplneného návrhu. 1. Komisia môže prijať zmeny a doplnenia v rôznych odôvodneniach, ktoré zdôrazňujú veľkú dôležitosť bezpečnosti, zabezpečenie mobility, potrebu primeranej sociálnej ochrany a zapojenie do štruktúr európskeho sociálneho dialógu (odôvodnenia 9 a 17), ako bolo naznačené v zmenenom a doplnenom návrhu. 2. Podmienky prístupu k povolaniu s ohľadom na vek a diplom (článok 5.1.a) sú flexibilnejšie s cieľom otvoriť prístup k viacerým kategóriám. Túto zmenu a doplnenie možno prijať, keďže úrovne kompetenčných štandardov sa zachovajú. Vstupné podmienky pre prístup k vzdelávaniu, ktoré vedú k dosiahnutiu týchto noriem, možno ponechať na zváženie členským štátom. Požiadavka maximálneho veku zavedená v článku 5 nemení a nedopĺňa návrh Komisie, keďže zámerom nebolo zmeniť a doplniť vnútroštátne právne predpisy sociálneho zabezpečenia. 3. Sloboda pohybu je dôsledkom zosúladených kompetenčných štandardov. Komisia môže na základe článku 7 ods. 4 súhlasiť so zmenami a doplneniami, ktoré propagujú mobilitu, ako obmedzenie práva vnútroštátnych dozorných orgánov na zavedenie „schválení na vnútroštátnej úrovni“. Táto zmena a doplnenie je v súlade s prvým čítaním v Parlamente a zmeneným a doplneným návrhom Komisie. 4. Zmena a doplnenie Rady v článku 8 ods. 3 umožňuje členským štátom v rozpore s návrhom Komisie zvýšiť jazykové požiadavky na rozšírenú úroveň (úroveň 5 na stupnici hodnotenia v prílohe III) oproti štandardnej „operačnej“ úrovni (úroveň 4 na stupnici hodnotenia v prílohe III), ak členské štáty môžu preukázať, že zvýšená úroveň sa vyžaduje z dôvodov operačnej bezpečnosti. Táto zmena a doplnenie je v súlade s prvým čítaním v Európskom parlamente a Komisia ju prijala vo svojom zmenenom a doplnenom návrhu, keďže táto výnimka z pravidla musí byť riadne odôvodnená na základe nevyhnutných bezpečnostných účelov. 5. Rada zaviedla väčšiu flexibilitu pri uplatňovaní požiadaviek zdravotnej požiadaviek v súlade s vnútroštátnymi požiadavkami, ktoré sa musia zhodovať s normami Eurocontrolu a ICAO. Keďže normy Eurocontrolu neboli oficiálne prijaté, ako sa dalo očakávať v čase prijatia návrhu Komisie, môže Komisia prijať odkaz na dva medzinárodné nástroje ako normy pre vnútroštátne požiadavky. Odkazy by mali byť formálne správne a podrobne uvádzať určitú verziu týchto medzinárodných nástrojov. 6. Zrušenie účtovných požiadaviek v článku 11 je možné prijať, lebo väčšina poskytovateľov vzdelávania podlieha podobným ustanoveniam v iných častiach právnych predpisov Spoločenstva. 7. Komisia môže podporovať zmeny a doplnenia článku 15, ktoré prispejú k slobode pohybu riadiacich letovej prevádzky. Rada presahuje rámec návrhu Komisie, ktorý sa zakladal na právnych predpisoch v oblasti vzájomného uznávania diplomov. Nový článok sa neobmedzuje iba na obyčajné uznanie licencií, ale bude viesť k automatickému uznaniu dôležitých častí licencie; okrem toho bude držiteľ licencie oprávnený vymeniť svoju starú licenciu za novú, ktorú vydá členský štát, v ktorom bude pracovať; ďalej orgány primerane zohľadnia okrem jeho „diplomu“ aj skúsenosti a schopnosti. 8. Odkazy na vykonávacie opatrenia sú zhrnuté v novom článku 16, ktorým Komisia stráca možnosť meniť nároky na jazykové znalosti prostredníctvom prejednania vo výbore. Komisia môže toto obmedzenie prijať. 9. Nový článok o prechodných opatreniach potvrdzuje práva súčasných oprávnení. Zatiaľ čo platnosť licencií nie je spochybňovaná, musia si držitelia licencií nechať rozšíriť platnosť v súlade s normami stanovenými v smernici. Komisia môže prijať túto zmenu a doplnenie, ktoré zaručuje potrebnú právnu istotu. 4. ZÁVERY Z uvedených príčin Komisia uvažuje, že spoločné stanovisko prijaté 14.11.2005 nemení ciele a prístup tohto návrhu a preto ich môže podporiť, navyše spoločné stanovisko zohľadní zmeny a doplnenia navrhnuté Európskym parlamentom v prvom čítaní a zmenené a doplnené stanovisko Komisie. Toto znenie naozaj odráža diskusie medzi inštitúciami, ktoré umožnili identifikovať kompromisné znenie. 5. VYHLÁSENIE KOMISIE Komisia urobila jednostranné vyhlásenie pri príležitosti prijatia spoločného stanoviska (pozri prílohu I). PRÍLOHA I Vyhlásenie Komisie Komisia ohodnotí vplyv na vhodnosť rozšírenia kvalifikácií získaných odborným vzdelávaním a vydávanie licencií pre iné povolania ako riadiaci letovej prevádzky, ktorí sú zapojení do bezpečnostnej reťaze riadenia letovej prevádzky (ATM).